Luiste jõgi
Luiste jõgi on jõgi Raplamaal Märjamaa vallas Loodna, Vilta, Luiste ja Teenuse külas. Jõgi suubub paremalt Kasari jõkke (40,3 km suudmest). Jõkke suubuvad paremal Pokuti oja (3,3 km suudmest) ja Sakalepa oja. Jõgi läbib Luiste paisjärve. Jõe vasaku kalda lähedalt kulgeb Loodna–Teenuse tee. Jõge ületavad Märjamaa–Koluvere maantee ja Silla–Jädivere tee (Punane sild). Jõgi on savika veega avalik veekogu, mille piiranguvöönd on 100 m. Luiste jõe keskkonnaregistri kood on VEE1109800. Varem on Luiste jõe ülemjooksuks kuni Pokuti oja suubumiseni arvatud praeguse ülemjooksu asemel Pokuti oja praegune säng.